Janna Jihad

Janna Tamimi (), Janna Jihad izenarekin ezagutzen dena () edo Janna Jihad Ayyad, (2006ko apirilaren 6a -) gazte ekintzaile palestinarra eta kazetari amateurra da.

Biografia 
Tamimi Nabi Saleh herrikoa da, (Palestinako Zisjordania). Bere ama, Nawal Tamimi, Palestinako Garapen Ministerioko Emakumeen Gaietarako zuzendaria da. Bassem al-Tamimi aktibistaren iloba eta Ahed Tamimi aktibistaren lehengusua da.

2013an, zazpi urte zituela hasi zen israeldar-palestinar gatazkaren berri ematen bere senitarteko bi hil eta gero, gatazka hedabideek kontatzen ez zuten moduan dokumentatzeko asmoz. "Palestinako kazetaririk gazteena" deitu izan diote eta munduko kazetaririk gazteenetako bat bezala hartu. Amaren sakeleko telefonoa erabiliz indarkeriaren erdian hazten ari den gazte palestinar baten ikuspegitik kontatzen hasi zen etxetik gertu zituen protestak, bideoak grabatzen eta horiek igotzen sare sozialetara.

Gero, Jerusalemen eta Jordaniako gertakarien eta martxen berri ere ematen hasi zen. Arabieraz eta ingelesez egiten ditu bere ekarpenak eta milaka jarraitzaile ditu. 2017an, Tamimi, Ahmed Kathrada Fundazioaren eskutik Hegoafrikara joan zen Palestinako lurraldeetan izandako indarkeriaren inguruko kontzientzia zabaltzeko, Shamsaan Palestinako Haurrekin egindako Pals4Peace biraren barruan.

2016an Radiance of Resistance dokumentalean agertu zen bederatzi urte zituela. Pertsona arriskutsu gisa izendatu du Mossad Israelgo Inteligentzia Agentziak aktibista gazteak egiten duenagatik:

Sariak eta errekonozimenduak 

 2017ko martxoan Tamimiri Nazioarteko Ongizate Saria eman zioten Istanbulen, Turkian.

Erreferentziak

Kanpo estekak 

 Elkarrizketa Argian (2018) "Istiluak entzutean mahai azpian ezkutatzen nintzen, orain telefonoa hartu eta kalera irteten naiz grabatzera"
 Nakba Rally 2020, Janna Jihad (Bideoa, EN, 2020)

Palestinako kazetariak
Emakume aktibistak
Palestinako giza eskubideen aldeko ekintzaileak
Palestinako musulmanak
Palestinako aktibistak